b"\n_START_ARTICLE_\nMascaret\n_START_PARAGRAPH_\nUn mascaret \xc3\xa9s un fenomen de brusca sobreelevaci\xc3\xb3 de l'aigua en el curs inferior d'un riu o en un estuari. \xc3\x89s provocat pel xoc del corrent natural del riu amb la pujada d'una marea alta, ocasionant-se una sola onada que remunta el corrent del riu cap a terra endins. Els m\xc3\xa9s notables solen produir-se durant les siz\xc3\xadgies dels equinoccis._NEWLINE_El mascaret equival, en els rius, al fenomen que en f\xc3\xadsica ondulat\xc3\xb2ria s'anomena solit\xc3\xb3._NEWLINE_S\xc3\xb3n famosos els mascarets de Qiantang, a la Xina, Severn, a Anglaterra, el dels rius Garona i Dordonya, els m\xc3\xa9s propers a Catalunya, i el de l'Amazones. Aquest darrer, localment anomenat Pororoca, genera una onada d'1,5 a 4m que avan\xc3\xa7a a una velocitat de 60 k/h estuari amunt. Hom considera que la manca de delta al riu Amazones es podria deure precisament a l'erosi\xc3\xb3 causada pel seu mascaret."